CELEX: 62016TN0824
Language: sk
Date: 2016-11-21 00:00:00
Title: Vec T-824/16: Žaloba podaná 21. novembra 2016 – Kiosked Oy/EUIPO – VRT, NV van Publiek Recht (k)

23.1.2017   
            
            
               SK
            
            
               Úradný vestník Európskej únie
            
            
               C 22/51
            
         Žaloba podaná 21. novembra 2016 – Kiosked Oy/EUIPO – VRT, NV van Publiek Recht (k)
   (Vec T-824/16)
   (2017/C 022/69)
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Kiosked Oy Ab (Espoo, Fínsko) (v zastúpení: L. Laaksonen, lawyer)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: VRT, NV van Publiek Recht (Brusel, Belgicko)
   
      Údaje týkajúce sa konania pred EUIPO
   
   
      Prihlasovateľ spornej ochrannej známky: žalobkyňa.
   
      Dotknutá sporná ochranná známka: medzinárodný zápis ochrannej známky označujúci Európsku úniu v súvislosti s obrazovou ochrannou známkou v čierno-bielej farbe obsahujúcou slovný prvok „K“ – medzinárodný zápis označujúci Európsku úniu č. 1 112 969.
   
      Konanie pred EUIPO: námietkové konanie.
   
      Napadnuté rozhodnutie: rozhodnutie štvrtého odvolacieho senátu EUIPO z 19. septembra 2016 vo veci R 279/2016-4.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie štvrtého odvolacieho senátu EUIPO z 21. septembra 2016 vo veci R 279/2016-4, v ktorom sa vyhovelo námietkam VRT, NV van Publiek Recht a zamietol sa medzinárodný zápis označujúci Európsku úniu č. W01112969 K (fig) (ďalej len „k LOGO“) pre tieto služby patriace do triedy 35 „Reklamné služby, obchodný manažment, obchodná administratíva, kancelárske práce“ a do triedy 42 „Navrhovanie a vývoj počítačového softvéru“, a umožnil zápis K LOGO pre vyššie uvedené služby,
            
         
               —
            
            
               uložil žalovanému povinnosť nahradiť trovy námietkového konania vrátane trov právneho zastúpenia v súlade s návrhom na rozdelenie nákladom, ktoré žalobkyňa predloží v lehote stanovenej v článku 85 nariadenia o ochrannej známke EÚ, a pokiaľ tento návrh nepredloží, v súlade s príslušnými právnymi predpismi.
            
         
      Uvádzaný žalobný dôvod
   
   
               —
            
            
               porušenie článku 8 ods. 1 písm. b) nariadenia č. 207/2009.